ونزوئلادا اؤزونو گئچیجی دولت باشقانی اعلان ائدن میللی مجلیس‌ین باشقانی خوان گوایدو، اؤلکه‌سی‌نین ایسرائیل ایله اولان علاقه‌لرینی دوزلتمک اوچون ایشه باشلادیق‌لارینی دئییب.
ایسرائیلین "ایسرائئل هایوم" قزئتینه دانیشان موخالیف لیدر گوایدو، ونزوئلا ایله ایسرائیل آراسین‌داکی علاقه‌لره قارشی قیمتلن‌دیریردی.
گوایدو، اؤلکه‌سین‌دکی یهودی جمعیتی‌نین "چوخ فعال" اولدوغونو و ونزوئلا جمعیتینه "بؤیوک قاتقی" وئردیگینی دیله گتیردی.
اؤلکه‌سی‌نین تل-آویو ایله اولان موناسیبت‌لرینه توخونان گوایدو،
" ایسرائیل ایله علاقه‌لریمیزی دوزلتمک اوچون ایشه باشلادیق. ایسرائیل ایله موناسیبت‌لرین ثابیتلشدیریلمه‌سی اوچون آپاریلان پروسه‌سین ذیروه‌ده اولدوغونو بیل‌دیرمک‌دن چوخ شادام." ایفاده‌لرینی ایستیفاده ائتدی.
ونزوئلا میللی مجلیس باشقانی خوان گوایدونون 23 ژانویه‌ده اؤزونو اؤلکه‌نین "موقتی پرزیدنتی" اعلان ائتدیک‌دن سونرا فیلیسطین خاریجی ایشلر ناظیرلیگین‌دن ائدیلن یازی‌لی بیاناتلا فیلیسطی‌نین ونزوئلا دولت باشقانی نیکولا مادورونون یانیندا اولدوغو مساژی وئریلمیشدی.
ایسرائیل باش ناظیری بنیامین نتانیاهو ایسه، اؤلکه‌سی‌نین گوایدویو ونزوئلانین "موقتی دولت باشقانی" کیمی تانیدیغینی بیلدیرمیشدی.
قدیم ونزوئلا پرزیدنتی هوگو چاوز ایسرایلین 2008-2009دا غزه یه تشکیل ائتدیگی گئنیش میقیاس‌لی سالدیری‌لارا اعتراض گؤستره‌رک فیلیسطینه دستگینی آچیقلامیشدی.
موجود دولت باشقانی نیکولاس مادورو دا کئچمیش پرزیدنت چاوزین ایزین‌دن گئده‌رک فیلیسطی‌نین یانیندا یئر آلان سیاست ایزله‌دی.
